Blek rosevikler

Blek rosevikler  (Notocelia rosaecolana) er en sommerfugl i gruppen av viklere (Tortricidae). Arten er sjelden og muligens truet i Norge.

 Utseende 
En middelsstor (vingespenn 16-20 millimeter), brun og hvit vikler. Arten kan ligne mye på blant andre krattrosevikler (Notocelia roborana), men vingenes brune partier er vanligvis blekere enn hos denne arten. Den virker noe "skitten" i fargene, vingenes brune og hvite partier går over i hverandre, og det er vanligvis en tydelig brun tverrflekk ved bakkanten midt i det hvite området. Både vingens brune og hvite områder har spredte, lyst blågrå flekker.

 Levevis 
Larvene utvikler seg mellom sammenspundne skudd og blomsterknopper av roser (Rosa spp.), både viltvoksende og dyrkede arter, særlig på eplerose (Rosa rubiginosa).
De voksne viklerne flyr i juni-juli.

 Utbredelse 
I Europa finnes arten mest i den vestlige delen, inkludert Island. Men den forekommer også i det nordlige Asia.
I Norge er arten bare funnet to ganger, i byparker i Oslo og Sarpsborg. Selv om det bare er kjent to funn, er det vanskelig å peke på noen konkrete trusselfaktorer mot arten i Norge, den blir derfor vurdert til livskraftig (LC) ned fra nær truet (NT) i Norsk rødliste for arter fra 2021.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten roseviklere, Notocelia Hübner, 1825
 blek rosevikler, Notocelia rosaecolana (Doubleday, 1850)

 Referanser 

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Notocelia rosaecolana på UK Moths: 
 Fauna Europaea, utbredelsesdatabase for europeiske dyr: 
 Rødlistevurdering for blek rosevikler: 

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Eucosmini
Kategori:Sommerfugler formelt beskrevet i 1850
Kategori:Dyr formelt beskrevet av Henry Doubleday
Kategori:Japans sommerfugler
Kategori:Europas sommerfugler
Kategori:Islands insekter